open-index/open-wikipedia-markdown huggingface dataset:
Changshu

**Changshu** (kinesisk: 常熟; pinyin: *Chángshú*, Wade-Giles: *Ch'ang-shu*; bokstavelig «alltid innhøsting») er en by på fylkesnivå under Suzhou, og ligger i den sørøstre del av provinsen Jiangsu øst i Folkerepublikken Kina, i Yangtzeflodens delta. Den hadde i 2003 ca. 103&nbsp;000&nbsp;innbyggere. Område har mildt klima og flatt terreng, og har vært et fruktbart jordbruksområde siden oldtiden. Dette gjenspeiles i navnet: *Cháng* (常) betyr «alltid, ofte», og Shú (熟) betyr «avlingsinnhøsting». Ikke langt unna ligger en by ved navn Taicang, og det betyr «største kornlager».

Chángshú består av 12 mindre byer og to provinsielle distrikter for økonomisk og teknologisk utvikling. Byen har en rik historie, og området er kjent som vakkert og velstående. På oversikter over GDP kommer Chángshú ofte inn i gruppen av de ti rikeste fylkene i Kina. 

## Historie
Chángshú ble et eget fylke i 540, men ble understilt Suzhou i 581. Byen ble prefekturhovedstad i 1295, ble vesentlig ombygd og befestet på 1300-tallet, men redusert til fylkesnivå igjen i 1370. På 1400- og 1500-tallet ble byen flere ganger angrepet av japanske pirater.

Chángshú var i lange tider en markedsby for den loale produksjon av ris, korn, hvete, te og morbærblader, og siden 1200-tallet var det et viktig område for den kinesiske bomullsdyrkning. Selv om den administrativt var understilt Suzhou var den viktigere hva angikk utenlandshandelen. Det er nå under bygging en ny havn ved Yangtze like ved Chángshú som skal betjene Suzhou og Wuxi.

## Administrativeenheter
**Storkommuner:**
*Yushan (虞山镇); Meili (梅李镇); Haiyu (海虞镇); Xingang (新港镇); Guli (古里镇); Shajiabang (沙家浜镇); Zhitang (支塘镇); Dongbang (董浜镇); Shanghu (尚湖镇); Xinzhuang (辛庄镇).

## Samferdsel
Kinas riksvei 204 løper gjennom området. Den løper fra Yantai i Shandong sørover til  Shanghai, og er innom blant annet Lianyungang og Nantong.

## Eksterne lenker
* http://www.changshu.gov.cn/
Færøyinger

**Færøyinger** er en etnisk gruppe med tilhørighet til Færøyene. Færøyingenes nasjonalspråk er færøysk. Ved folketellingen i 2011 anså opptil 97 % av rundt 50&nbsp;000 fastboende på Færøyene seg selv som etniske færøyinger. I tillegg bor et betydelig antall færøyinger i Danmark og andre nordiske land.

Færøyingene nedstammer fra norrøne landnåmsmenn, som antas å ha kommet fra Norge og fra norrøne bosetninger på De britiske øyer (norrøn-gælere). DNA-analyser viser at færøyske menns Y-kromosomer er 87 % skandinaviske, mens færøyske kvinners arvemateriale (mtDNA) er 84 % skotsk-irsk (keltisk). DNA-analyser av islendinger viser lignende resultater.

Færøyene er en selvstyrt del av Kongeriket Danmark. Hjemmestyreloven av 1948 anser alle fastboende danske statsborgere på Færøyene som færøyinger.

Færøyingene kaller seg selv «føroyingar» (uttales ). På dansk kalles de «færinger». Benevnelser som «færing» og «færøyværing» forekommer på norsk, men den normerte formen er «færøying».

## Referanser
Lofoten skyttersamlag

**Lofoten skyttersamlag** ble stiftet i 1907, ligger i Nord-Norge landsdelskrets, og er et av 49 skyttersamlag tilknyttet Det frivillige skyttervesen. Samlaget består av de fire skytterlagene, Napp, Vestvågøy, Vaagakallen og Søndre Hinnøy og er Norges minste skyttersamlag målt i antall skytterlag.

## Historie
Lofoten skyttersamlag ble eget samlag da Nordland Folkevebningssamlag, som ble stiftet 8. september 1884, og bestod av Vefsn, Rana, Salten, Lofoten, Vesterålen, Ofoten og Senja, ble delt opp i 1907. Denne samlagsstrukturen forble slik t.o.m. 1/1 2009, da Senja opphørte, og lagene ble overført til Troms og Ofoten

## Eksterne lenker
* Det frivillige Skyttervesens offisielle sider
Taicang

**Taicang** (forenklet kinesisk: 太仓, tradisjonell kinesisk: 太倉; pinyin: *Tàicāng*) er en kystby i provinsen Jiangsu på østkysten av Folkerepublikken Kina. Den er et byfylke under prefekturet Suzhou.

## Historie
Byen ligger ved elven Yangtze og var utgangspunktet for den berømte kinesiske oppdagelsesreiende Zheng Hes første reiser. Tàicāng ble en viktig havn tidlig under De tre kongedømmers periode (220–280), og blomster økonomisk under Tang-dynastiet (618–907). Byen nådde sitt høydepunkt under Yuan-dynastiet (1271–1368), og ble kalt *Verdens havn nummer én*. Dens gode havn, rike lagermuligheter for alskens materialer og dens avanserte skipsbyggere var alt sammen av stor betydning for Zheng Hes reiser. 

## Kulturminner
Steinbuebroene i Taicang (*Taicang shigong qiao*, 太仓石拱桥) fra Yuan-dynastiets tid, og Zhang Pus residens (*Zhang Pu zhaidi*, 张溥宅第) fra Ming-dynastiet, ble i 2006 oppført på Folkerepublikken Kinas liste over kulturminner.

## Administrative enheter
**Storkommuner:**
* Liuhe, Liujiagang, Fuqiao, Chengxiang, Shaxi, Huangjing, Shuangfeng, Ludu

## Samferdsel
Kinas riksvei 204 løper gjennom området. Den løper fra Yantai i Shandong sørover til  Shanghai, og er innom blant annet Lianyungang, Nantong og Suzhou.

## Eksterne lenker
* Infoside
* Taicang shigong qiao 
* Taicang-guide
Huqiutårnet

**Yunyanpagoden**, bedre kjent som **Huqiutårnet**, er blitt kalt Kinas «skjeve tårn i Pisa». Den står i Huqiu, utenfor  Changmen i Suzhou i Jiangsuprovinsen. Et annet navn på tåret er **Yunyantempeltårnet**. Tårnet ble bygd på slutten av De fem dynastiers tid (907-960) og er 47 meter høyt. Det er en syvetasjes åttekantet bygning bygd med blå teglstein. Paviljongstrukturen er svært komplisert og fargen er strålende. I løpet av tusen år har tårnet gradvis blitt mer og mer skjevt. Avviket fra topp til bunn er per 2007 2,32 meter.

Tårnet heller over fordi det står delvis på stenete grunn og delvis på jord. I 1957 tok man skritt for å hindre at det skulle tippe over ytterligere; man sprøytet inn sement for å styrke fundamentet. Under arbeidene fant man et steinskrin som inneholdt buddhistiske skrifter. Skrinet var påført en inskripson som angav at tårnet var ferdigbygd den syttende dag i den tolvte måned av det annet år av Jianlongs regjeringstid (961). 

Tårnet har ingen interne trapper, for å komme opp i etasjene måtte folk bruke stiger.

Fra januar 2007 er det blitt åpnet for allmenn tilgang til toppetasjen.
Rock am Sogn

**Rock am Sogn** er en lokal rockefestival i Oslo. Festivalen har sine røtter i en hage i Asker, men har siden 2002 vært basert på Amatøren på Sogn Studentby. Band som Thulsa Doom, Black Debbath og Datsun har spilt på festivalen.

Rock am Sogn 07 ble avholdt den 17. og 18. august. Disse artistene spilte: Lukas Kasha, Tommy Tokyo, Truls and the Trees, Center of the Universe, Onkel Negerslem, Binärpilot, Sally Suicide, The Lipstick Association, Mindy Misty, Kavaleriet, Dylan Mondegreen, Tr-Ond and the Suburban Savages, The Ketil Blix-Nilsen Show, Hierophantom, Pilemil, Tveit am Boks ft. Hoi.

Rock am Sogn 08 var 22. og 23. august og da spilte Maranata, Next Life, The March of Echoes, Mamma, jeg blör, The Holy Tongue, Koppen, Siv Sperati and the Chamberettes, Outmen, Thinguma jig*Saw, Therese Aune, Soniq Obscurata, MØLLER, Boks am Sogn: Sønner av Thors Vrede.

I 2009 blir det Rock am Sogn igjen den 21. og 22. august.

Rockamsogn.no: https://web.archive.org/web/20101211024954/http://www.rockamsogn.no/
Panporten

**Panporten**, **Pan Men** eller **Panmenporten** (kinesisk: 盘门, 盤門, pinyin: *Pánmén*) er et historisk landemerke i byen Suzhou i  Kina. Den ligger i det sørvestre hjørnet av den kanalen som omsirkler byen. Porten ble opprinnelig bygget i de stridende staters tid da Suzhou var en hovedby i staten Wu, og dermed regnes den for å være rundt 2&nbsp;500 år gammel. Den er kjent som et av tre landemerker som ligger tett sammen. De andre to er Ruiguangpagoden som ble bygget omkring 247 f.Kr. og er byens eldste pagode, og Wuportbroen.

Panporten inngår i den gamle bymuren som ble bygd i 514 f.Kr., og var lenge den eneste adkomsten inn i Suzhou. Den har også tilnavnet **Vann- og landporten**.

Den nåværende Panporten er yngre. Den ble bygget under Yuan-dynastiet (1271&ndash;1368).
Galaksehop

En **galaksehop** er en samling av galakser som påvirker hverandre gjensidig gjennom tyngdekraften slik at de sirkler om et felles lokalt tyngdepunkt. 

En hop kan være liten, med tre-fire enkeltgalakser, eller svært stor og bestå av tusenvis av galakser over et område på mer enn ti millioner lysår. En typisk galaksehop består av noen hundre eller tusen galakser. Avstanden mellom galaksene innad i galaksehopen er vanligvis 1-2 millioner lysår, mens avstanden mellom hopene kan være opptil 100 millioner lysår.

Vår galakse, Melkeveien, utgjør sammen med blant annet Andromedagalaksen (M31) og en rekke dverggalakser, en hop som kalles Den lokale gruppen.

Galaksehoper grupperer seg i superhoper.

## Eksterne lenker
* 
*
Udhavn Teater

**Udhavn Teater** er et enmannsteater i Ny-Hellesund i Søgne. Det drives av skuespilleren Knut Walle i det gamle skolehuset på Monsøya. Det er plass til 40 personer i salen.  Teatret ble startet i 2001 og hadde forestillinger frem til 2015.. 

## Forestillinger
*2015 *Hanjo – kvinna med vifta* av Yukio Mishima/Kimitake Hiraoka
*2014 *Forestillingen* av John Clancy
*2013 *Pider Ros historier* av Gabriel Scott
*2012 *Samtalen* av Christel Aas
*2011 *Kappen* av Nikolaj Gogol oversatt av Jan Inge Rabås
*2010 *Fortellingene om Maarten og Silius* av Vilhelm Krag
*2009: *Knallhørsel* av Morriss Panych oversatt av Knut Walle
*2008: *Heisnekteren* av Bengt Ahlfors oversatt av Knut Walle
*2007: *Pommes Frites i sukkeret* av Alan Bennett, oversatt av Annabelle Despard og Knut Walle
*2006: *Doktor Glas* av Hjalmar Söderberg dramatisert av Allan Edwall, oversatt av Henning Hagerup
*2005: *Læreren – er også et menneske* av Jean-Pierre Dopagne, oversatt av Rene Bjerke og Knut Walle
*2004: *Forsvarsadvokat [[Clarence Darrow]]* av Irwing Stones, dramatisert av David W. Rintels
*2003: *Bedre uten hund* av Franz Kafka dramatisert av Allan Edwall
*2002: *Pantelåneren* av Fjodor M. Dostojevskij, dramatisert av Allan Edwall.
*2001: *Doktor Glas* av Hjalmar Söderberg dramatisert av Allan Edwall, oversatt av Henning Hagerup

## Eksterne lenker
* Udhavn Teaters hjemmeside
Milliamperetime

**mAh** er standard forkortelse for *milliamperetimer* (uttales: milli-amper-timer). 1 mAh er \frac {1}{1000} *[[ampere-time|amperetimer]]*.

1 mAh er en elektrisk ladning på ca. 22,5 *milliarder milliarder* elektroner.
Presidentvalget på Island 1952

**Presidentvalget 1952** på Island.

 

## Kilder
* Statistics Iceland. Population and elections. Resultat i presidentvalget 1952.
Amurand

**Amurand** (vitenskapelig navn
*Aythya baeri*) er en fugl i andefamilien.

Det vitenskapelige navnet, og navnet på flere språk, er til minne om den
estiske naturviteren  Karl Ernst von Baer.

## Eksterne lenker
*
Presidentvalget på Island 1980

**Presidentvalget 1980** ble holdt på Island den 29. juni 1980. I valget ble Vigdís Finnbogadóttir valgt til Islands president, med 33,8&nbsp;% av stemmene. Hun ble verdens første demokratisk direktevalgte kvinnelige president.

 

## Kilder
* Statistics Iceland. Population and elections. Resultat i presidentvalget 1980.

## Referanser
Amperetime

En **amperetime** (1 Ah) er den mengden ladning som i løpet av én time vil ha strømmet gjennom et tverrsnitt av en ledning i en elektrisk krets hvis strømmengden (strømstyrken) i kretsen er 1 ampere.

En amperetime er med andre ord en måleenhet for elektrisk ladning. Standard SI-måleenhet for elektrisk ladning er coulomb, og måleenheten ampere-time er avledet fra coulomb.

1 Ah er det samme som 3600 coulomb.
Andreas Skjold (musiker)

**Andreas «Drinen» Skjold** (født 12. oktober 1929 i Bergen, død 12. august 2003) var en norsk jazzmusiker (trombone) kjent fra flere skandinaviske samarbeid og innspillinger.

Han begynte som solist i Finn Johannessens storband i Bergen 1947-1951 og spilte også i mindre grupper. Etter et kort opphold i Oslo (1952-1954) der han blant annet spilte i Kjell Johansens eksperimentband, turnébandet «Ny Norsk Jazz» og plateinnspilling med Verden Rundts All Stars. I tillegg ble han kåret til beste trombonist i datidens favorittavstemninger. 

I 1954 flyttet han til Stockholm og ble sentral i jazzmiljøet i der (1955–75).  Der spilte han på et titalls utgivelser med orkestre ledet av Malte Johnson, Bengt Hallberg, Thore Erling,  Harry Arnold, Putte Wickman, Carl-Henrik Norin, Arne Domnérus og Alice Babs. Han ledet Carl-Henrik Norins orkester 1968-75.

I 1975 flyttet han tilbake til Bergen og ledet Bergen Big Band (1975–), samt var i besetninger med hjembyens Tore Faye, Arvid Genius og Dag Arnesen.

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Alltingsvalget 2009

**Alltingsvalget 2009** ble avholdt 25. april 2009. Islandske parlamentsvalg avholdes normalt hvert fjerde år, sist gang 12. mai 2007. Dette valget skulle derfor etter planen ha vært avholdt i 2011, men fordi statsminister Geir H. Haarde og hans regjering gikk av i januar 2009, etter protestene og opptøyene som fulgte den økonomiske krisen som har rammet Island i forbindelse med finanskrisen, ble det bestemt at valget skulle framskyndes med to år. Sosialdemokraten Jóhanna Sigurðardóttir ledet fram til valget en koalisjonsregjering mellom det sosialdemokratiske Samfylkingin og venstrepartiet Vinstrihreyfingin – grænt framboð.

Alltinget består av 63 representanter fra seks valgkretser som fordeles etter St. Laguës metode, med en sperregrense på 5 prosent.

## Valgresultater

L-listi fullveldissinna (*L-listen for tilhengere av suverenitet*) trakk sitt kandidatur før valget. Íslandshreyfingin – lifandi land (*Bevegelsen for levende land*) gikk inn i Samfylkingin ved Samfylkingins landsmøte.

## Meningsmålinger før valget

## Referanser
Ole Andreas Halvorsen

**Ole Andreas Halvorsen** (født 1961) er en norsk hedgefondforvalter. Han er grunnlegger og investeringsdirektør i hedgefondet Viking Global Investors, som han grunnla i 1999 og er partner i. Halvorsen er bosatt i Darien, Connecticut, USA.

## Liv og virke
Han har bakgrunn som marinejeger fra det norske forsvaret. Han har en BA fra Williams College i 1986 og en MBA i finans fra Stanford University i 1990.

I 2000 ble han vurdert av Forbes Magazine som en av 21 aktørene i hedgefond-industrien som betydde noe.

Han ble i 2006 rangert blant de 100 beste traderne på Wall Street i magasinet *Trader Monthly*s kåring «Traders in business» Det norske tidsskriftet *[[Kapital (tidsskrift)|Kapital]]* oppga at Halvorsen i 2020 hadde en formue på 43,0 milliarder norske kroner. Han er gift med Diane Halvorsen. De bor i Darien, Connecticut med sine tre barn.

## Referanser


## Eksterne lenker
* Stanford Graduate School of Business Advisory Council O. ANDREAS HALVORSEN
Bredbåndsalliansen

**Bredbåndsalliansen** var et selskap som bestod av flere regionale bredbåndssatsinger som har bygget ut egen infrastruktur, som blant annet inkluderer fiberoptikken langs det norske jernbanenettet, som eies av Ventelo Networks (tidligere BaneTele).

Eierne av Bredbåndsalliansen er Lyse Energi, Agder Energi, Troms Kraft, Bergenshalvøens Kommunale Kraftselskap, Eidsiva bredbånd og Nord-Trøndelag Elektrisitetsverk.

Administrerende direktør 2005-2012 var Stig Herbern.

## Oppkjøp
I 2006 kjøpte Bredbåndsalliansen, gjennom en svært omstridt prosess, halvparten av aksjene i det statlige aksjeselskapet BaneTele AS (nå Ventelo Networks). I den interne undersøkeslesgruppen som evaluerte de tre oppkjøpskandidatene, var Bredbåndsalliansen industrielt sett rangert lavest av de tre mest aktuelle kjøperne. Likevel valgte næringsminister Odd Eriksen å selge til nettopp Bredbåndsalliansen. 

20. desember 2007 kjøpte Bredbåndsalliansen Ventelos norske virksomhet for 2,33 milliarder kroner. Ventelo Norge vil bli slått sammen med BaneTele. Samtidig fikk bredbåndsalliansen kontroll på 34 % av aksjene i mobilselskapet Network Norway, som igjen eier 45 % av mobiloperatøren Mobile Norway.

Alle kjøp er gjort kontant ved hjelp av fri egenkapital fra kraftselskapene som eier Bredbåndsalliansen. Oppkjøpene er strategiske.

Bredbåndsalliansens eierposter er etter dette:
* 100 % av Broadnet Norge 
* 100 % av Ventelo Norge
* 100 % av Ventelo Networks (tidl. BaneTele)
* 34 % av Network Norway

## Referanser


## Eksterne lenker
* Bredbåndsalliansen
Reykjavíks borgermester

**Reykjavíks borgermester** blir valgt av bystyret i hver fireårsperiode. Borgermester siden 2014 er Dagur B. Eggertsson fra Samfylkingin, som også var borgermester fra 2007 til 2008.

Tradisjonelt har den islandske hovedstaden hatt en borgermester fra Sjálfstæðisflokkurinn (Selvstendighetspartiet), men i 1994 slo alle de politiske partiene i byen (unntatt Sjálfstæðisflokkurinn) og etablerte Reykjavíkurlistinn (Reykjavíklista) som klarte å få flertall for en annen politisk ledelse av byen. 

Ingibjörg Sólrún Gísladóttir var listas kandidat til borgermestervervet i 1994 og valgseieren var en stor sensasjon. Splittelsen blant partiene i sentrum og på venstresiden hadde sikret Sjálfstæðisflokkurinn flertall i bystyret i 61 av de siste 65 årene, unntaket var 1978–1982 da venstresiden fikk flertall, men uten å klare å samle seg om en felles borgermesterkandidat.

Lista fikk flertall i Reykjavíks bystyre i tre påfølgende valg 1994, 1998 og 2002, og hadde ordføreren like lenge, inntil lista ble lagt ned høsten 2005. Ved lokalvalget i Reykjavík i 2006 var Sjálfstæðisflokkurinn tilbake som byens største parti. Ved lokalvalgene i 2010 tapte partiet stort til Besti flokkurinn og partileder Jón Gnarr, som sammen med stemmene til Samfylkingin sikret seg ordførervervet etter det som best kan karakteriseres som et protestvalg mot finanskrisen som har herjet landet.

## Liste over borgermestre

## Eksterne lenker
* Reykjavik.is
Andreas Halvorsen

**Andreas Halvorsen** (født 9. desember 1996 i Larvik) er en norsk profesjonell golfspiller som representerer Larvik Golfklubb og spiller på Latinamerikatouren. Han ble profesjonell i 2016 og bor per 2020 i Palm Beach i Florida.

Halvorsen var en del av det norske laget som vant Junior-VM i Japan i 2014. Han er også juniornorgesmester fra Junior-NM hos Losby Golfklubb i 2013.

Han kvalifiserte seg til US Open Championship 2019 og skrev dermed norsk golfhistorie sammen med Viktor Hovland, ved at det for første gang stilte to nordmenn til start i en major-turnering. Halvorsen klarte ikke cuten etter en svak andrerunde, mens Hovland endte på en delt 12.-plass.

## Referanser


## Eksterne lenker
*
«Abeille Bourbon»

** «Abeille Bourbon» ** er et kystvaktskip i den franske marinen, som ble satt i drift våren  2005. Skipet erstatter skipet «Abeille Flandre», som ble satt i drift i 1979.

Skroget og overbygget ble bygd i Polen; fremdriftsmaskineriet ble installert ved Kleven Maritim i Florø, og skipet ble så ferdigstillet ved Myklebust verft i Gursken i Sande kommune. Skipet er designet av Kongsberg Maritime AS - Ship Design (tidligere Rolls-Royce, og før det Ulstein Trading / Ulstein Ship Technology) og er beslektet med KV «Harstad»s design. Kystvaktskipet er spesielt utstyrt for sleping, oljevern og generelle kystvaktoppgaver.

Les Abeilles International, et slepebåtselskap i Bourbon-gruppa, har kontrahert «Abeille Bourbon» og søsterskipet «Abeille Liberté» som ble levert kort etter Bourbons overlevering. Les Abeilles International har kontrakt med den franske marinen om standby-tjenester langs den franske kysten. Skipet ble døpt i Brest 13. april 2005 med den tidligere presidentfruen Bernadotte Chirac som gudmor. Hovedbasen befinner seg også i Brest.

## Nøkkeldata
* Formgiver: ingeniør og skipsformgiver Sigmund Borgundvåg
* Lengde: 80 m
* Bredde: 16,5 m
* Mannskap: 14 i tillegg til 8 passasjerplasser
* Motorer: 4 MAK tyskproduserte motorer, 21&nbsp;740 hestekrefter hver og Cummins hjelpemotorer
* Toppfart: 19,5 knop
* Ytelse: 4&nbsp;500 m² i timen

## Eksterne lenker
* 
* 
* Skipsdesign Rolls-Royce Marine
* Ouessant.org – Abeille Bourbon  
* Nøkkeldata NetMarine – Abeille Bourbon
Boren

**Boren** er en innsjø i Motala kommune i Östergötland mellom Borensberg i øst og Motala i vest. Boren ligger 73&nbsp;moh., og arealet er 28&nbsp;km². Største dybde er 14&nbsp;m.

Boren utgjør en del av Göta kanal og Motala ström. Den har også gitt navn til tettstedet Borensberg. Sør for innsjøen ligger Birgittas udde og Ulfåsa. Alt vann som renner fra Vättern, renner inn i Boren gjennom elva Motala ström. Om vinteren er det populært å gå på skøyter på Boren.

## Referanser
Dunbars tall

**Dunbars tall** er et teoretisk maksimalt antall individer som et sett mennesker kan opprettholde et sosialt forhold til, altså et forhold som inkluderer kunnskap om hvem hver enkelt person er og hvilke sosiale forhold hver person har til de andre personene i gruppen. Tallet anses å være rundt 150. Det er oppkalt etter Robin Dunbar.

Grupper som er større enn dette trenger generelt mer restriktive lover, regler og normer for å være stabile.

En populær fremstilling av Dunbars tall er «apesfæren» (engelsk: «the monkeysphere») som representerer de 150 menneskene som hver enkelt er i stand til å betrakte som virkelige personer. Dette i motsetning til alle andre (utenfor «apesfæren» vår) som vi kun oppfatter som tall eller en «stor grå masse».

## Eksterne lenker
*  A pre-publication version of  *Coevolution of neocortical size, group size and language in humans*.
*  Inside the Monkeysphere by David Wong - en humoristisk introduksjon til begrepet «monkeysphere»
Bloomberg Businessweek

***Bloomberg Businessweek*** er et engelskspråklig forretningsmagasin utgitt av Bloomberg. Det ble første gang utgitt i 1929 (som ***The Business Week***) under ledelse av Malcolm Muir, som da var president i McGraw-Hill-forlaget.

Siden 1988 har *Businessweek* publisert årlige rangeringer av amerikanske MBA-studier. I tillegg til disse rangeringene, har de nylig begynt å publisere årlige rangeringer av universitetsstudier.

I 2009 kjøpte Bloomberg LP bladet, antakelig for 2 - 5 millioner dollar.

## Referanser



## Eksterne lenker
* 
* Rangering forretningsskoler
Mokra

**Mokra** er en landsby i det Schlesiske voivodskap i Polen. I 1998 var det 800 innbyggere i landsbyen. 

Den 1. september 1939 stod Slaget om Mokra her mellom en tysk panserdivisjon og en polsk kavaleribrigade. Det varte over en dag, og ble vunnet av polakkene.
Middagsbukta

**Middagsbukta**, egentlig den østligste delen av **Langårsundet**, som er et smalt sund mellom Brønnøya og Langåra i Vestfjorden i Asker. Middagsbukta har tett hyttebebyggelse med brygger på nordsiden (Brønnøya), mens sørsiden (Langåra) bare har to bygninger langs sundet.

Det er noen ytterst små våtmarksområder med sjøgress på nordsiden, men uten den samme betydningen som de i Viernbukta naturreservat lengre nordøst på Brønnøya. Områdene ved Middagsbukta er ikke vernet, og er sterkt trafikkert sommerstid.

Sundet er langt og smalt, men fullt farbart for alle typer fritidsbåter. Det går ferje fra Sandvika til tre brygger i sundet («Rigmor», «Rigfar»). På sankthansaften er det tradisjon for båter å samle seg i Middagsbukta. Sundet har fått navnet fordi større seilbåter i gamle dager tok seg inn dit det var le ved middagstider. Populært fordi det var kort avstand å varpe, også når de skulle ut igjen dit det blåste for videre seilas. Andre mener at navnet kommer fra folk som i gamle dager startet ferden utover fra Oslo sentrum om formiddagen, og nådde fram til Langårsundet ved middagstider. Det hevdes ofte at det var så tett med båter gjennom sundet på St.Hansaften at man kunne gå tørrskodd over bukta fra båt til båt. Ellers hadde Langårasundet før og etter andre verdenskrig betydning som innaskjærs oppankringssted for de mange som camperte på Langåra om sommeren.

Stedet er lunt, ved sydlig vind kan det være blikkstille til tross for at bølgene har hvite skumtopper på utsiden av Langåra.  Stedet er derfor fortsatt en populær ankringsplass, til tross for at det er anlagt kabler over sundet og mange skilter med «ankring forbudt».

## Referanser




## Eksterne lenker
*
Ulvåsa

**Ulvåsa**, ofte stavet *Ulfåsa*, er en herregård i Motala kommune i det vestlige Östergötland, sør for innsjøen Boren. Man tror at gården stammer fra 1100-tallet, men første gang gården omtales i skriftlige kilder, er på 1300-tallet, da den går under navnet **Vlwasum**. Ulvåsa har ligget på tre ulike steder opp gjennom tidene. Den første var det stedet som i dag kalles *[[Birgittas udde]]*, det andre der man finner *Brittås*, og så der det ligger nå. 

## Litteratur
*von Essen, Agneta: "Ulfåsa: Ulfs eller Ulvarnas ås". Motala 1995. ISBN 91-630-3260-0. 

## Eksterne lenker
* Ulvåsa.se
Norsk Frimerkehandler Forening

**Norsk Frimerkehandler Forening** er en norsk forening som ble etablert 1. juni 1935. Den organiserer 37 norske og utenlandske frimerkehandlere.

Foreningen er medlem av den internasjonale frimerkehandlerorganisasjonen IFSDA.

## Eksterne lenker
* Norsk Frimerkehandler Forening
Glan

**Glan** er en innsjø vest for Norrköping i Östergötland i Sverige. Motala ström renner gjennom innsjøen, fra Roxen i sørvest og østover gjennom Norrköping til Østersjøen. 

Glan ligger 22&nbsp;moh., har et areal på 79&nbsp;km² og har en maksimaldybde på 23&nbsp;m. Om sommeren får Glan en relativt høy bunntemperatur, ca. 14&nbsp;°C. I innsjøen kan man fiske gjørs, gjedde og asp.

Den økologiske statusen klassifiseres som «utilfredsstillende», på grunn av overgjødsling og miljøgifter.

## Se også
* Liste over innsjøer i Skandinavia

## Referanser
Enigma

**Enigma** (fra gresk: αἴνιγμα «gåte») kan sikte til:
* Gåte
* Enigma (krypteringsmaskin), en tysk elektromekanisk krypteringsmaskin fra andre verdenskrig
* Enigmavariasjonene, et musikalsk verk
* Enigma (musikkprosjekt), et tysk/rumensk musikkprosjekt startet i 1990
* *[[Enigma (film)]]*,  amerikansk-britisk film fra 2001
Lucasiansk professor i matematikk

**Lucasiansk professor (i matematikk)** eller innehaver av **den lucasianske lærestol (i matematikk)** (engelsk: *Lucasian Chair of Mathematics*) er tittelen som følger det matematiske professorat ved Universitetet i Cambridge. Professoratet ble opprettet i 1663 av Henry Lucas, som var Universitetet i Cambridges medlem av det britiske parlamentet, og offisielt etablert av Karl II av England 18. januar 1664. Isaac Barrow ble den første lucasianske professor i matematikk, etterfulgt av Isaac Newton i 1669.

Lucas etterlot seg i sitt testamente sitt bibliotek på 4&nbsp;000 bind til universitetet, og ga instruksjoner om hvordan landområder som ville gi 100 pund i året skulle kjøpes for å finansiere professoratet. Et av vilkårene i Lucas' testamente var at innehaveren av professoratet ikke skulle være aktiv i kirken. Isaac Newton skulle senere appellere til kong Karl om at dette kravet unnskyldte ham fra å motta ordinasjon, noe som ellers på det tidspunkt var et krav til medlemmer av kollegiet ved universitetet. Kongen ga sin støtte til Newton og unntok for alle framtid alle innehavere av dette professoratet fra ordinasjonskravet.

## Liste over lucasianske professorer

*1664 Isaac Barrow
*1669 Isaac Newton
*1702 William Whiston
*1711 Nicholas Saunderson
*1739 John Colson
*1760 Edward Waring
*1798 Isaac Milner
*1820 Robert Woodhouse
*1822 Thomas Turton
*1826 George Airy
*1828 Charles Babbage
*1839 Joshua King
*1849 George Stokes
*1903 Joseph Larmor
*1932 Paul Dirac
*1969 M. James Lighthill
*1980 Stephen Hawking
*2009 Michael B. Green
*2015 Michael Cates

## Litteratur
*Kevin Knox og Richard Noakes, *From Newton to Hawking: A History of Cambridge University's Lucasian Professors of Mathematics* ISBN 0-521-66310-5

## Eksterne lenker
*
Norsholm

**Norsholm** er et tettsted i Norrköping kommune i Östergötlands län i Östergötland i Sverige. Det ligger cirka 15 kilometer sørvest for Norrköping. I 2010 hadde tettstedet 615 innbyggere.

Norsholm ligger ved E4 og Göta kanal. Det er ikke mange arbeidsplasser på stedet, så de fleste pendler til Norrköping eller Linköping.

## Referanser


## Eksterne lenker
* Norsholm
Cauberg

**Cauberg** er en bakke i Valkenburg aan de Geul i den nederlandske provinsen Limburg. Cauberg er først og fremst kjent fordi bakken er inkludert i flere sykkelritt. Amstel Gold Race har siden 2003 sluttet på toppen av Cauberg. I 1938, 1948, 1979 og 1998 var Cauberg en del av ruten til VM i landeveissykling. 11. juli 1992 og 4. juli 2006 hadde etapper av Tour de France målgang her.

Bakken har en lengde på 1 450 meter med en gjennomsnittshelning på 5% og maksimal helning på 12%.
Borensberg

**Borensberg** er et tettsted i Motala kommune i Östergötlands län i Östergötland i Sverige. I 2010 hadde tettstedet  innbyggere.

Borensberg ligger cirka 15 kilometer øst for Motala ved Göta kanal, nær innsjøen Boren. Borensberg er et industristed med blant annet produseres plastproduksjon. Et eldre navn på Borensberg er *Husbyfjöl*.

Både Motala ström og Göta kanal grå gjennom stedet og begge munner ut i innsjøen Boren, som Borensberg ligger ved.
I Borensberg lå Sveriges Urmakareförbunds Skola der man utdannet urmakere. Nå er skolen solgt, og er i ferd med å bli ombygd til leiligheter.

I 2007 feiret Borensberg 700-årsjubileum.

## Referanser


## Eksterne lenker
* Borensberg 700 år
Tom Chorlton

**Tom Chorlton** (født 1882 i *Heaton Mersey* i *Stockport*, død 1952 i Manchester) var en engelsk fotballspiller. Han er en av ytterst få som har spilt for både Liverpool og Manchester United. 

Chorlton begynte sin karriere som juniorspiller i amatørklubben *All Saints FC*. Han spilte også for *Northern FC*, *Stockport* og Accrington Stanley, som også var amatørklubber, før han ble hentet til Liverpool, av manager Tom Watson i mai 1904.

Han fikk sin debut for de røde 24. september samme år, i bortekampen i 2. divisjon mot Lincoln på Sincil Bank. Liverpool vant forøvrig kampen 2-0 etter to mål av Sam Raybould. Chorlton fikk sine 2 første mål litt over en måned senere, 29. oktober i hjemmekampen på Anfield mot Grimsby. Liverpool vant kampen hele 5-0.

Chorlton gikk mye ut og inn av laget i sine første år i klubben. I sin første sesong spilte han kun 12 kamper, men han hadde spilt nok kamper til å motta seiersmedaljen for Liverpool-seieren i 2. divisjon i sesongen 1904/1905. De tre påfølgende sesongene spilte han kun 27 kamper. 

Det var først i sesongen 1908/1909 Chorlton etablerte seg fast på laget. Han spilte 35 ganger i denne sesongen. Året etter var han den eneste i klubben som spilte samtlige av de 39 kampene Liverpool var involvert i. I sesongen 1910/1911 spilte han de første 7 av 10 kampene, men fikk etter dette aldri gjenvunnet plassen sin på laget. Han var en periode lagets straffesparkskytter, så Chorlton scoret 8 mål på sine 121 kamper i klubben.

I august 1912 ble han hentet til Manchester United. Gjennom historien er det kun 8 spillere som har skiftet arbeidsgiver direkte mellom de bitre rivalene. 4 fra Liverpool til Manchester United, og 4 motsatt vei. Chorlton spilte også for amatørklubben *Stalybridge Celtic* før han la støvlene på hylla.

Chorlton døde i 1952, 70 år gammel.

## Statistikk
### Kamper
 **Liverpool**
* **1904-1912:** Ligakamper – mål: 117 kamper – 8 mål.
* **1904-1912:** Totalt kamper – mål: 121 kamper – 8 mål.

### Medaljer
 **Liverpool**
* **1904/1905:** 2. Divisjon. – Vinner.

## Se også
* Statistikk om Liverpool FC.

## Eksterne lenker
* Profil på LFChistory.net
Otto Nerz

*Doktor* **Otto Nerz** (1892–1949) var en tysk fotballspiller og Tysklands første landslagssjef i fotball. Han var landslagssjef fra 1923 til 1936. 

Han ble etterfulgt av Sepp Herberger som sjef for det tyske landslaget.

Nerz meldte seg inn i NSDAP og SA etter at Hitler kom til makten. Han ble etter andre verdenskrig tatt som krigsfange av Sovjetiske styrker og døde i fangenskap i 1949.

## Referanser


## Eksterne lenker
*
Skärblacka

**Skärblacka** er et tettsted i Norrköping kommune i Östergötlands län i Östergötland i Sverige. I 2010 hadde tettstedet  innbyggere. På folkemunne kalles stedet bare *Blacka*.

Frem til 1971 var stedet administrasjonssted i Skärblacka kommune, og har et relativt godt utbygd sentrum, med ishall, svømmehall og ungdomsskole. 

## Kommunikasjon
Skärblacka har en stasjon ved jernbanestrekningen Kimstad &ndash; Finspång, men siden 1970 har det bare blitt kjørt godstrafikk. Busstrafikken til Norrköping, Finspång og Linköping er godt utbygd. 

## Næringsliv
Den dominerende arbeidsgiveren er den store papirfabrikken, en del av Billerud. Man produserer først og fremst papir til poser, sekker og wellpapp. Fabrikken ble anlagt i 1872, men dagens industri ble bygd opp på 1960-tallet. Mange av innbyggerne pendler til Norrköping og Finspång.

## Referanser
Helmut Schön

**Helmut Schön** (født 15. september 1915 i Dresden, død 23. februar 1996 i Wiesbaden) var en tysk fotballspiller og -trener. Han var landslagssjef for  fra 1964 til 1978. 

Schön ble i sin tid som sjef for Vest-Tyskland en av verdens mest framgangsrike trenere. Schön tok over det tyske landslaget i 1964 etter Sepp Herberger som han hadde vært assistent under. Schön leda tyskerne i deres store periode da de vant EM-gull i 1972 og VM-gull i 1974, VM-sølv i 1966 og EM-sølv i 1976 og VM-bronse i 1970. 

Han gikk av etter fotball-VM 1978 etter et VM-sluttspill med svake resultater. Han kjennetegn var hodeplagget og han kalles «Der Mann mit der Mütze» i Tyskland. Han ble etterfulgt av Jupp Derwall.

## Referanser

## Eksterne lenker
*
Stian Berget

**Stian Berget** (født 2. juni 1977) er en norsk tidligere fotballspiller. Han har spilt for Rena, Ham-Kam og Lillestrøm. Etter opprykket fra 2. divisjon til 1. divisjon gikk han til Flisa idrettslag.

## Eksterne lenker
* 
* HamKam.no – Bergets spillerprofil
Higher Walton FC

**Higher Walton Football Club** var en fotballklubb i England. Klubben ble stiftet i 1887, og ble lagt ned i 1893.

Higher Walton var en av stifterne av Lancashire League, og vant turneringen i ligaens første sesong i 1889/1890. 

## Tabell i Lancashire League

* **Forklaringer:** **K.** = Kamper. **V.** = Vunnet. **U.** = Uavgjort. **T.** = Tap. **MF.** = Mål for. **MI.** = Mål innsluppet. **P.** = Poeng. **Pos.** = Sluttplassering på tabellen.

## Eksterne lenker
* Informasjon på Football Club History Database
Dassault Falcon 900

**Dassault Falcon 900** er et fransk passasjerfly. Falcon 900 er basert på den tidligere Falcon 50, men er større og har lengre rekkevidde. Prototypen fløy første gang 21. september 1984, og de først serieproduserte flyene ble levert fra desember 1986.

Alle variantene har et mannskap på to og en normal passasjerkapasitet på 15 med tre i bredden. **Falcon 900B** ble produsert fra 1991 og skiller seg fra Falcon 900 ved å ha kraftigere motorer og bedre rekkevidde. Fra mai 1996 ble **Falcon 900EX** levert, med blant annet forbedret avionikk og drivstoffkapasitet og ytterligere kraftigere motorer og bedre rekkevidde. **Falcon 900C** er en variant av 900B med samme avionikk som 900EX.

## Externe lenker
* Falcon 900LX
Skjold skole

:*Må ikke forveksles med [[Skjold skule]] i Vindafjord i Rogaland.*

**Skjold skole** er en kommunal barneskole som ligger på Skjold i Fana bydel i Bergen kommune. Skolebygningen er tegnet av arkitekt Øystein Nestaas. De første elevene begynte på skolen høsten 1957, men offisiell åpning skjedde først  14. november 1958. Skolen har plass til totalt 400 elever. Fram til 2010 gikk elevene fra Søråshøgda skole 5.-7. klassetrinn på Skjold skole. Skolens gymsal ble benyttet som interimskirke for Skjold menighet inntil Skjold kirke sto ferdig i 1998. Samme år feiret skolen sitt 50-årsjubileum.
 
Arkivet etter Skjold skole er oppbevart ved Bergen Byarkiv. 
 
## Referanser


## Eksterne lenker
* Skjold skoles hjemmesider 
* Skjold skole - oppslagsverket oVe, artikkel av Vebjørn Elvebakk, Bergen Byarkiv.
* Bergen byleksikon på nett, om Skjold skole
Alaotraand

**Alaotraand** (vitenskapelig navn *Aythya innotata*) er en fugl i andefamilien.

Alaotraand er en ekstremt sjelden dykkand, tidligere antatt utryddet. Inntil arten ble gjenoppdaget i 2006 var siste observasjon på innsjøen
Alaotra som ligger i det sentrale høylandet på Madagaskar i 1991. Det er beskrevet ingen underarter av Alaotraand.

En flokk på ni voksne og fire nyklekkede andunger ble oppdaget på en innsjø i et avsidesliggende område i nordlige Madagaskar i november 2006.

## Referanser




## Eksterne lenker
* 
* 
* 
* Birdlife International (2015) Species Factsheet: ''Aythya innotata''. Besøkt 2016-02-01.
* IBC - The Internet Bird Collection: ''Aythya innotata''. Besøkt 2016-02-01.
* Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood. 2015. ''The eBird/Clements checklist of birds of the world: v2015''. Besøkt 2016-02-01.
Lötschberg basistunnel

**Lötschberg basistunnel** er en jernbanetunnel i Sveits. Den er 34,6 km lang og var dermed Europas nest lengste jernbanetunnel og verdens lengste landtunnel da den ble åpnet. Den ble offisielt åpnet den 15. juni 2007 og reduserte reisetiden mellom Tyskland og Italia med en tredjedel. Tunnelen har kostet 4,3 milliarder sveitsiske franc. 

Tunnelen er en del av det større prosjektet AlpTransit, hvor den nye Gotthardtunnel ble tatt i bruk 2016. En vesentlig del av gjennomfartstrafikken i Sveits som nå går på vei ble da flyttet over på de nye jernbanelinjene.

## Se også
* Liste over verdens lengste jernbanetunneler

## Eksterne lenker
* Prosjektets offisielle nettsted (engelsk)
* Artikkel i BBC om tunnelen (engelsk)
* OpenStreetMap
Fylkesvei 29 (Buskerud)

**Fylkesvei 29 i Buskerud** gikk mellom Unnelsrud og Flåta bru i Drammen kommune.

Traséer: Unnelsrud – Jonsrud (0,3&nbsp;km), Kalsrud – Flåta bru (0,6&nbsp;km)

2019 ble veien del av fylkesvei 3250.

## Kommuner og knutepunkter

*Endepunkt fylkesgrensen ved Jonsrud 
----Fortsetter som fylkesvei 950 (Vestfold) Klevjerveien til fylkesgrensen ved Kalsrud
----

 
## Referanser


## Eksterne lenker
* Vegvesenets vegkart
Pærebrann

**Pærebrann** er en plantesykdom som angriper epletrær, pæretrær og planter i rosefamilien. Den har vært kjent i USA i over 200 år. Sykdommen forårsaker store skader på verdensbasis, og de siste femti årene har sykdommen vært under spredning i Europa. 
  
Pærebrann skyldes bakterien *Erwinia amylovora*. Bakterien ble i 1986 for første gang registrert i Norge. Etter år 2000 er sykdommen blitt registrert i Vest-Agder, Rogaland, Hordaland og Sogn og Fjordane.

Smittespredningen antas å skyldes utbredelsen av blankmispelbusker (Bulkemispel)

(Cotoneaster ssp., særlig C. bullatus), som dels er vanlige hagebusker, og dels vokser forvillet i naturen etter naturlig frøspredning. Det er per 2006 satt i gang en kampanje for å fjerne alle blankmispler fra voksestedene, siden de ikke er «innfødte» busker her. Kampanjen forventes å ta tid, da frøene kan ligge passive i årevis før de spirer. (Kilde: Bergens Tidende,17.juni 2007)

## Referanser
Vard Group

**Vard Group AS**, tidligere **STX Europe** og **Aker Yards**, er et skipsverftskonsern med hovedkontor i Ålesund. Den italienske verftsgruppen Fincantieri er majoritetseier i konsernet. Vard eier tre skipsverft i Norge, ett i Brasil, to i Romania og ett i Vietnam. De norske verftene heter Vard Brattvaag, Vard Langsten og Vard Søviknes. Vard la ned driften av Vard Aukra og Vard Brevik i 2020.

## Historie
STX Europe ble opprettet etter at det sørkoreanske industrigruppen STX konsernet kjøpte opp det børsnoterte Aker Yards ASA i 2008. Aker Yards ASA var den største skipsbyggingsgruppen i Europa, og den femte største i verden med i alt 19 skipsverft i Norge (seks verft), Finland (tre verft), Tyskland (to verft), Frankrike (to verft), Romania (tre verft), Ukraina (ett verft), Vietnam (ett verft) og Brasil (ett verft). Etter oppkjøpet av Aker Yards ASA har STX solgt de fleste Aker Yards verftene og eier i dag to verft i Finland og to verft i Frankrike sammen med den franske stat. Både verftene i Finland og Frankrike bygger cruiseskip og større passasjerferger. De norske, rumenske, brasilianske og vietnamesiske verftene som utvikler og bygger spesialfartøy for offshore har siden 2010 vært børsnotert i Singapore under navnet STX OSV og skiftet i 2013 navn til VARD i forbindelse med at STX solgte alle sine aksjer i selskapet til den italienske verftsgruppen Fincantieri, som idag er majoritetseier i VARD-konsernet.

Det norske industrikonsernet Aker ASA etablerte Aker Yards som skipsverftsgruppe i 1998 som ved etablering omfattet seks skipsverft. Under Aker ASA periode som hovedeier i Aker Yards (1998-2007) ekspanderte verftsgruppen gjennom flere oppkjøp og organisk vekst. Aker Yards ble børsnotert i 2004 i forbindelse med at Kvaerners skipsverft ble en del av Aker Yards. Aker ASA solgte alle sine aksjer i Aker Yards ASA gjennom salg til finansielle investorer i 2007.
Konsernsesjefen (fra 2001) Roy Reite fratrådte stillingen sin i 2019.

## Referanser


## Eksterne lenker
* 
*
Messebycupen i fotball for menn

**Messebycupen** (fr: *Coupe des villes de foires*, en: *Inter-Cities Fairs Cup*) var en europeisk fotballturnering som ble arrangert mellom 1955 og 1971. Cupen ble spilt mellom byer som arrangerte messer, og kun ett lag fra hver by kunne stille opp. Londons lag i den første finalen besto derfor av et sammensatt lag med spillere fra Londonklubbene Arsenal, Tottenham, Chelsea, West Ham, Fulham, Charlton, Queens Park Rangers, Millwall og Leyton Orient. Fra og med 1961-62-utgaven av turneringen, gikk man bort fra denne regelen og turneringen ble åpnet for ordinære klubblag.

I 1971 overtok UEFA arrangementet og turneringen skiftet navn til UEFA-cupen. UEFA-cupen ble i 2009 omorganisert og fikk navnet Europaligaen.

## Vinnere av Messebycupen

## Referanser


## Kilder
* «The Inter-Cities Fairs Cup: European Football's Strange and Forgotten Grandfather», på sports.vice.com
*Statistikk, Messebycupen, UEFA-cupen og Europaligaen på rsssf.com
Brasiland

**Brasiland** (*Amazonetta brasiliensis*) er en and fra Sør-Amerika, den eneste arten innen slekten *Amazonetta*. Endene lever i den østre delen av Sør-Amerika, fra Uruguay til det nordlige Argentina, men de fleste holder til i det nordlige og sentrale Brasil.

## Beskrivelse

Fargen på brasilendene er lysebrun. Andrikken skilles fra hunnen ved at den har røde føtter og nebb, og en lysegrå flekk på sida av halsen og hodet. Hunnens farger er mer avdempa.

## Atferd
Endene lever i par og smågrupper på opptil tjue fugler. Begge foreldrene passer ungene. Voksne ender spiser insekter, røtter, frukter og frø, mens andungene bare spiser insekter. De foretrekker å bo i et vann omgitt av tett plantevekst.

## Eksterne lenker
*
Lockheed C-141 Starlifter

**Lockheed C-141 Starlifter** er et amerikansk strategisk transportfly. Uten prototype fløy **C-141A** første gang 17. desember 1963, og de første flyene ble levert til det amerikanske flyvåpenet i 1965 hvor det erstattet C-97 Stratofreighter, C-124 Globemaster II og C-135 Stratolifter. I alt 285 C-141A ble produsert frem til 1968.

**C-141B Starlifter** er en strukket variant som ble fremstilt ved å konvertere i alt 271 C-141A, en prosess som pågikk mellom 1977 og 1982. 

## Spesifikasjoner

## Referanser




## Eksterne lenker
* C-141 StarLifter
Grill

En **grill** er et stekeredskap som brukes for å grille mat over sterk varme. Det finnes flere ulike griller, men den vanligste er den typen som bruker kull eller briketter til oppvarming. 

## Typer grill
### Kullgrill

En kullgrill er den vanligste typen grill og blir oppvarmet ved hjelp av grillkull eller grillbriketter som må antennes ved hjelp av tennvæske.  Slike griller må få brenne en viss tid, slik at grillen oppnår riktig temperatur før man begynner å grille. En bieffekt av at man fyrer med grillkull eller grillbriketter er at det lett setter røyksmak på maten som grilles.

### Gassgrill
En gassgrill er en grill som varmes opp ved hjelp av gass. Grillen er enklere i bruk enn kullgrillen, og tennes ved å trykke på en knapp. Gassgriller setter ikke røyksmak på maten, slik kullgriller kan gjøre.

### Elektrisk grill
Elektriske griller varmes opp av et varmeelement som drives av elektrisitet. Disse grillene oppnår ofte ikke like høy varme som andre typer griller. Det finnes flere typer, også såkalte bordgriller som kan brukes inne. Det er imidlertid mer vanlig at denne typen grill enten sitter i forbindelse med en platetopp eller er beregnet for utebruk.

### Kvartsgrill
En kvartsgrill er den nyeste typen grill på markedet og bruker kvarts-halogen-elementer til oppvarming. Ideen til grillproduktet er det en nordmann som står bak.

### Engangsgrill

En engangsgrill består av en liten aluminiumskasse med rist på toppen og grillkull eller briketter inni, som antennes med en fyrstikk. Denne brenner kun kort tid og kan ikke etterfylles eller tennes på nytt etter slukking. Grillen er perfekt til å steke pølser og andre små ting på, men egner seg ikke til store kjøttstykker. Grillen er mye brukt på strender og i parker. Bruk av engangsgrill er dog noe omdiskutert. Den er av enkelte ansett som et potensielt miljøproblem, da den dessverre ofte etterlates ute i naturen etter bruk. Dessuten finnes det eksempler på at bruk av slike griller har vært årsak til skogbrann. 

Engangsgriller plassert direkte på svaberg forårsaker skjemmende ikke-reparerbare skader på fjellet.

## Se også
* Grilling

## Referanser


## Eksterne lenker
*
Oulun Palloseura

**Oulun Palloseura**, eller **OPS Oulu**, er et finsk fotballag som holder til i byen Uleåborg. Klubben ble grunnlagt i 1925.

Klubben spiller i *Kakkonen* ligaen, som er den tredje høyeste divisjonen i landet. I 2006 ble klubben nr. 11 på dette nivået.

De har spilt i Serievinnercupen 2 ganger. Ved begge tilfellene ble de slått ut av Liverpool. I sesongen 1980/1981 spilte klubben 1-1 i Finland, men tapte hele 1-10 på Anfield, som fremdeles i 2007 ligger på delt 4.-plass over Liverpools største seiere gjennom tidene.

Året etter tapte laget 0-1 i Finland, og fikk nok et stygt resultat i England i 0-7 tapet.

## Eksterne lenker
* Offisiell hjemmeside. ('''Finsk''')
Elin Vangen

**Elin Vangen** (født 13. juli 1960 i Bergen) er en norsk prest og tidligere domprost i Bodø domkirke.

Hun ble uteksaminert som cand.theol. fra Menighetsfakultetet i 1987 og har vært prest i Lofoten (89–92) og Saltstraumen menighet (92–99).

Fra 1999 fram til utnevnelsen som domprost var hun Stiftskapellan/rådgiver ved bispekontoret Sør-Hålogaland bispedømme.

Vangen har uttalt at hun er positiv til homofile i vigslede stillinger i kirken.

## Referanser


## Eksterne lenker
* Kirka i Bodø
Kåre Rein

**Kåre Trygve Rein** (født 8. april 1911, død 20. mars 1995) var en norsk politiker (Det norske Arbeiderparti, Nasjonal Samling) og fagforeningsmann. Fra 1937 var han sekretær i Handel og Kontor, og tilhørte venstreopposisjonen rundt Håkon Meyer. I forbindelse med det tyske angrepet på Norge 9. april 1940 sluttet Rein seg til Fagopposisjonen av 1940, og ble en del av det mindretallet som fulgte Meyer inn i NS i kjølvannet av melkestreiken og den nazistiske overtakelsen av Landsorganisasjonen i Norge.

Rein var en av drivkreftene bak *[[Sol i Arbeid]]*, et forsøk på å opprette en norsk nazistisk fritidsorganisasjon etter modell av tyske Kraft gjennom glede. Da Odd Fossum ble avsatt som kommissarisk LO-leder i mars 1945 på grunn av alkoholproblemer tok Rein over denne posisjonen.

Rein ble etter krigen dømt til seks års tvangsarbeid og begrenset rettighetstap i 10 år. Dommen ble stadfestet av Høyesterett.

Etter krigen startet han en optikerforretning.

## Referanser